**Tööleht “Kuidas saada Euroopa Liidu liikmeks?**

Euroopa Liidus on 2021 aasta alguse seisuga 27 riiki. Varem on vaid üks riik sellest välja astunud - Suurbritannia eelmisel aastal. Kuid ometi on Euroopa Liit jätkuvalt tugev ning atraktiivne ka paljudele teistele Euroopa riikidele. **Tänases e-külalistunnis saad teada, milline näeb välja Euroopa Liidu liikmeks saamise protsess ühe riigi jaoks.**

**Kasuta töölehte nii:**

* enne otseülekannet vasta küsimusele
* otseülekande ajal küsi küsimusi
* peale otseülekannet aruta teemat oma klassikaaslasega ja lahenda ülesanne

**ENNE OTSEÜLEKANDE VASTA KÜSIMUSELE**

Tuleta meelde Euroopa kaarti ning **täida tabel Euroopa riikidega, mis ei ole Euroopa Liidu liikmed.**

|  |  |
| --- | --- |
| **Euroopa riigid, mis pole Euroopa Liidu liikmed** |  |

Nüüd uuri järgmist [lehekülge](https://europa.eu/european-union/about-eu/easy-to-read_et) ning informatsiooni selle kohta, millised riigid on hetkel huvi avaldanud Euroopa Liiduga liitumiseks ning alustanud vastavat tööd organisatsiooniga liitumiseks. Täienda vajadusel oma tabelit. Märgista need riigid enda tabelis (tõmba neile kas joon alla või tee kiri paksuks).

**OTSEÜLEKANDE AJAL KÜSI KÜSIMUSI**

Selleks, et saada vastuseid enda jaoks olulistele küsimustele saad Youtube otseülekande ajal külalisõpetajalt küsimusi küsida. Selleks lisa vestlusesse või palu õpetajal oma küsimus vestlusesse lisada nii:

***Kaari 12. klass, Kurtna Kool. Kuidas saada presidendiks?***

Ole küsimust sõnastades viisakas ja täpne. Sinu küsimusi näevad kõik, kes samal ajal otseülekannet vaatavad. Mida varem jõuad küsimused saata, seda suurema tõenäosusega jõuame vastata.

**OTSEÜLEKANDE JÄREL KOOSTA AJAJOON**

Eesti liitus Euroopa liiduga 2004. aastal, kuid sellele eelnes pikk ja mahukas töö. **Uuri** [**internetist**](https://et.wikipedia.org/wiki/Eesti_astumine_Euroopa_Liitu) **Eesti Euroopa Liitu astumise kohta ning koosta ajajoon** [**Spark Adobe**](https://spark.adobe.com/make/timeline-maker/)**\* keskkonnas. Ajajoonele lisa 5-6 sündmust, ning proovi juurde leida ka seda sündmust iseloomustav pilt, sümbol või väljalõige ilmunud uudisest.** Võimalusel täienda ajajoonel sündmust selle kohta leiduva täpsustava informatsiooniga.

Spark Adobe kasutamiseks toimi järgmiselt:

1. Ava link ja vali endale sobiv põhi (*template*)
2. Seejärel logi sisse enda Google kasutajaga
3. Asu ajajoont muutma. Lisada saab ka pilte ja sümboleid.
4. Lae ajajoon alla (*download*) ning jaga seda õpetajaga kokkulepitud viisil.

\*Võid proovida teha ajajoont ka Powerpointis või Microsoft Wordsis.